Пашутина, Ольга Владимировна

Пашутина Ольга Владимировна, библиотекарь-библиограф.
Эрямо пингезэ
Чачсь Смоленск ошсо 1937-це иень эйсюрковонь 11-це чистэ.
Прядсь Московонь государственной библиотечной институт ([[1960 ие|1960-це ие).1955-це иестэ саезь 1957-це иес – Тонавтыцянь кудонь (Дом учителя) библиотекань важодиця (библиотекарь); 1960 – 70-це иетнестэ – саршей, прявт библиограф, 1970 – 92-це иетнестэ – информационно-библиографической отделэнь прявт, 1992-це иестэ саезь – Национальной библиотекань библиограф.
Покш путовксозо библиографической тевень ладямонтень, библиографонь анокстамонтень, Мордовиянь библиографической краеведениянь кастомантень. Зярыя библиографической указателень ды методико-библиографической материалонь  автор, пурныця (составитель) ды витниця-петниця (редактор): «Искусство Мордовии» (1973), «Николай Лазаревич Иркаев (Никул Эркай)» (1988), «Мордовская государственная республиканская универсальная научная библиотека им. А. С. Пушкина (1899 – 1989)» (1989), «Писатели Мордовии» (2001) ды лият. Ваннось Мордовиянь библиотечной тевенть. Ульнесь Саранонь культурань народной университетэнь теицятнестэ вейкекс, «Знание» вейсэндявксонь лекторокс.
Кулось Саран ошсо 2007-це иень таштамковонь 14-це чистэ; калмазь П. Г. Смидович лемсэ Мордовской государственной природной заповедникень калмолангсо.
Казевксэнзэ
Казезь Трудонь Якстере Знамянь орденсэ, «За доблестный труд. В ознаменование 100-летия со дня рождения В. И. Ленина», «За трудовое отличие», «Ветеран труда» медальсэ.

Сочиненият 
 Краеведение в районах республики / / Библиотечное краеведение. Саранск, 2000. Вып. 8 ;
 Первая публичная / / Тосо жо. Саранск, 2002. Вып. 11 ;
 Саранская публичная : Страницы истории  Саранской городской публичной библиотеки / / Библиотековедение. 2003. № 3 ;
 Годы войны, годы труда / / Библиотечное краеведение. Саранск, 2004. Вып. 14.

Литературась
 Кто есть кто в библиотечной сфере России и СНГ. М., 1999 ;
 Путь длиною в 100 лет. Саранск, 1999 ;
 Мордовия : энц. Саранск, 2004. Т. 2 ;
 Мордовия, XX век: культурная элита. Саранск, 2013. Ч. 2.

П
П
П